b'\n_START_ARTICLE_\nLjubezen je pri\xc5\xa1la z zamudo\n_START_SECTION_\nVsebina\n_START_PARAGRAPH_\nZgodba romana se odvija v Postojni, Jernejevem doma\xc4\x8dem kraju in Ljubljani, kjer je Jernej zaposlen, Nata\xc5\xa1a pa \xc5\xa1tudira. Jernej je zelo uspe\xc5\xa1en predsednik uprave, zgleden mo\xc5\xbe in o\xc4\x8de ter spo\xc5\xa1tovan ob\xc4\x8dan srednjih let. Ko nekega jutra na poti v slu\xc5\xbebo sre\xc4\x8da Nata\xc5\xa1o, mlado \xc5\xa1tudentko igralske akademije, se vanjo brezglavo zaljubi. Kljub veliki razliki v letih, se med njima razvije strastna ljubezen. Jernej je prepri\xc4\x8dan, da je kon\xc4\x8dno na\xc5\xa1el ljubezen svojega \xc5\xbeivljenja. Kasneje se izka\xc5\xbee, da pa je bilo za Nata\xc5\xa1o to razmerje zgolj avantura. Jernej je tako zaslepljen, da pri\xc4\x8dne v slu\xc5\xbebi sprejemati nepremi\xc5\xa1ljene odlo\xc4\x8ditve. Njegovega dru\xc5\xbeinskega \xc5\xbeivljenja je \xc5\xbee zdavnaj konec, neljubi dogodek na novoletni zabavi pa je povod za te\xc5\xbeave, ki pripeljejo do izgube pomembnega polo\xc5\xbeaja v slu\xc5\xbebi. Najhuj\xc5\xa1a pa je izguba svoje velike ljubezni, Nata\xc5\xa1e._NEWLINE_Roman je realisti\xc4\x8den, saj se podobna zgodba lahko zgodi vsakemu \xc4\x8dloveku. Bralcem sporo\xc4\x8da predvsem to, da je ljubezen v\xc4\x8dasih tudi slepa ter nas lahko hitro pokoplje. V zgodbo romana se bralci lahko hitro v\xc5\xbeivimo ter ji tudi z lahkoto sledimo. Na za\xc4\x8detku knjige so predstavljeni dogodki, ki so povezani s koncem romana. V osrednjem delu pa se junak romana spominja dogodkov, ki so ga privedli do trenutnega stanja. Konec je povsem nepri\xc4\x8dakovan.'